text: Politiet anholder formodet knivstikker 
  13 marts 2018 kl. 08.09
  29-årig mand fra Koldingområdet sigtes for forsøg på manddrab.
  Sydøstjyllands Politi har anholdt og sigtet en 29-årig mand fra Kolding-området for at være ham, som mandag flere gange stak en 27-årig mand i en lejlighed på Frederik 7. Vej i Kolding.
  Manden er sigtet for drabsforsøg. Han bliver senere tirsdag fremstillet ved et grundlovsforhør ved retten i Kolding.
  Ofret blev stukket flere gange med en kniv og var ifølge politiet i livsfare. Det var en beboer i ejendommen, som alarmerede politiet, da han hørte støj i lejligheden.
  Den 29-årige har endnu ikke forholdt sig til sigtelsen.
  29-årig mand sigtes for forsøg på manddrab mod 27-årig i Kolding i går  https://t.co/NaFc7jOZEX
  
  